
PA_Legam

GROZĪJUMI
[bookmark: IntroA]Pilsoņu brīvību, tieslietu un iekšlietu komiteja aicina par jautājumu atbildīgo Rūpniecības, pētniecības un enerģētikas komiteju ņemt vērā šādus grozījumus:
<RepeatBlock-Amend><Amend>Grozījums Nr.		<NumAm>1</NumAm>
<DocAmend>Regulas priekšlikums</DocAmend>
<Article>6. apsvērums</Article>
	

	Komisijas ierosinātais teksts
	Grozījums

	(6)	Regula (ES) Nr. 2016/67919 attiecas uz personas datu apstrādi, īstenojot šo regulu. Tāpēc šajā regulā būtu jāparedz īpaši aizsardzības pasākumi, lai nepieļautu to, ka elektroniskās identifikācijas līdzekļu un atribūtu elektronisko apliecinājumu sniedzēji apvieno no citiem pakalpojumiem iegūtus personas datus ar personas datiem, kas saistīti ar pakalpojumiem, uz kuriem attiecas šī regula.
	(6)	Fiziskas vai juridiskas personas, kurām pieder personas identifikācijas dati, būtu jāuzskata par digitālās identitātes subjektiem. Regula (ES) Nr. 2016/67919, Regula Nr. (ES) 2018/172519a un Direktīva 2002/58/EK19b attiecas uz personas datu apstrādi, īstenojot šo regulu. Tāpēc šajā regulā būtu jāparedz īpaši aizsardzības pasākumi, lai nepieļautu to, ka elektroniskās identifikācijas līdzekļu un atribūtu elektronisko apliecinājumu sniedzēji apvieno no citiem pakalpojumiem iegūtus personas datus ar personas datiem, kas saistīti ar pakalpojumiem, uz kuriem attiecas šī regula. Šī regula sīkāk precizē mērķa ierobežojuma, datu minimizēšanas un integrētas datu aizsardzības un datu aizsardzības pēc noklusējuma principu piemērošanu konkrētiem izmantošanas gadījumiem, neskarot Regulu (ES) 2016/679.

	__________________
	__________________

	19 Eiropas Parlamenta un Padomes Regula (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), OV L 119, 4.5.2016., 1. lpp.
	19 Eiropas Parlamenta un Padomes Regula (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), OV L 119, 4.5.2016., 1. lpp.

	
	19a Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).

	
	19b Eiropas Parlamenta un Padomes Direktīva 2002/58/ EK (2002. gada 12. jūlijs) par personas datu apstrādi un privātās dzīves aizsardzību elektronisko komunikāciju nozarē (OV L 201, 31.7.2002., 37. lpp.). 


</Amend>
<Amend>Grozījums Nr.		<NumAm>2</NumAm>

<DocAmend>Regulas priekšlikums</DocAmend>
<Article>8. apsvērums</Article>
	

	Komisijas ierosinātais teksts
	Grozījums

	(8)	Lai nodrošinātu atbilstību Savienības tiesību aktiem vai valsts tiesību aktiem, kas atbilst Savienības tiesību aktiem, pakalpojumu sniedzējiem būtu jāpaziņo dalībvalstīm par nodomu paļauties uz Eiropas digitālās identitātes makiem. Tas ļaus dalībvalstīm pasargāt lietotājus no krāpšanas un novērst identitātes datu un atribūtu elektronisko apliecinājumu nelikumīgu lietošanu, kā arī nodrošināt, ka atkarīgās personas var pārbaudīt sensitīvo datu, piemēram, veselības datu, apstrādi saskaņā ar Savienības tiesību aktiem vai valsts tiesību aktiem.
	(8)	Lai nodrošinātu atbilstību Savienības tiesību aktiem vai valsts tiesību aktiem, pakalpojumu sniedzējiem būtu jāreģistrējas dalībvalstīs, un tikai pēc tam tie var paļauties uz Eiropas digitālās identitātes makiem. Fiziskām vai juridiskām personām vajadzētu būt iespējai iesniegt sūdzību par to, kā atkarīgā puse izmanto Eiropas digitālās identitātes makus. Tas ļaus dalībvalstīm pasargāt lietotājus no krāpšanas un novērst identitātes datu un atribūtu elektronisko apliecinājumu nelikumīgu lietošanu, kā arī nodrošināt, ka atkarīgās personas var pārbaudīt sensitīvo datu, piemēram, veselības datu, apstrādi saskaņā ar Savienības tiesību aktiem vai valsts tiesību aktiem. Dalībvalstīm būtu jānovērš identitātes datu nelikumīga izmantošana un jānodrošina, ka atkarīgās personas pieprasa tikai tādus datus, kas ir absolūti nepieciešami pakalpojuma sniegšanai.


</Amend>
<Amend>Grozījums Nr.		<NumAm>3</NumAm>

<DocAmend>Regulas priekšlikums</DocAmend>
<Article>9. apsvērums</Article>
	

	Komisijas ierosinātais teksts
	Grozījums

	(9)	Visiem Eiropas digitālās identitātes makiem būtu jāļauj lietotājiem elektroniski identificēties un autentificēties tiešsaistē un bezsaistē pāri robežām, lai piekļūtu visdažādākajiem sabiedriskajiem un privātajiem pakalpojumiem. Neskarot dalībvalstu prerogatīvas attiecībā uz savu valstspiederīgo un iedzīvotāju identifikāciju, arī valsts iestādes, starptautiskās organizācijas un Savienības iestādes, struktūras, biroji un aģentūras var izmantot makus savām vajadzībām. Lietošana bezsaistē būtu svarīga daudzās nozarēs, tostarp veselības aprūpes nozarē, kur pakalpojumus bieži sniedz, mijiedarbojoties klātienē, un, lai varētu pārbaudīt autentiskumu, vajadzētu būt iespējai e-receptēm izmantot QR kodus vai līdzīgas tehnoloģijas. Atsaucoties uz “augstu” pārliecības līmeni, Eiropas digitālās identitātes makiem būtu jāizmanto potenciāls, ko piedāvā risinājumi, kas droši pret viltojumiem, piemēram, drošie elementi, lai izpildītu šajā regulā noteiktās drošības prasības. Eiropas digitālās identitātes makiem būtu arī jāļauj lietotājiem izveidot un izmantot kvalificētus elektroniskos parakstus un zīmogus, kas ir pieņemami visā ES. Lai personas un uzņēmumi visā ES varētu gūt labumu no vienkāršošanas un izmaksu samazināšanas, tostarp ļaujot izmantot pārstāvības pilnvaras un e-pilnvaras, dalībvalstīm būtu jāizdod Eiropas digitālās identitātes maki, pamatojoties uz kopīgiem standartiem, lai nodrošinātu nepārtrauktu sadarbspēju un augstu drošības līmeni. Tikai dalībvalstu kompetentās iestādes var nodrošināt augstu ticamības pakāpi, nosakot personas identitāti, un tādējādi sniegt pārliecību, ka persona, kas uzrāda vai apliecina konkrētu identitāti, patiešām ir persona, par kuru viņš vai viņa uzdodas. Tāpēc Eiropas digitālās identitātes makiem ir jāpaļaujas uz pilsoņu, citu iedzīvotāju vai juridisku personu juridisko identitāti. Uzticēšanās Eiropas digitālās identitātes makiem palielinātos, ja to izdevējiem būtu jāveic atbilstoši tehniski un organizatoriski pasākumi, kas garantē tādu drošības līmeni, kurš ir samērīgs ar riskiem, ko izraisa fizisku personu tiesības un brīvības saskaņā ar Regulu (ES) 2016/679.
	(9)	Visiem Eiropas digitālās identitātes makiem būtu jāļauj lietotājiem elektroniski identificēties un autentificēties tiešsaistē un bezsaistē pāri robežām, lai piekļūtu visdažādākajiem sabiedriskajiem un privātajiem pakalpojumiem. Neskarot dalībvalstu prerogatīvas attiecībā uz savu valstspiederīgo un iedzīvotāju identifikāciju, arī valsts iestādes, starptautiskās organizācijas un Savienības iestādes, struktūras, biroji un aģentūras var izmantot makus savām vajadzībām. Lietošana bezsaistē būtu svarīga daudzās nozarēs, tostarp veselības aprūpes nozarē, kur pakalpojumus bieži sniedz, mijiedarbojoties klātienē, un, lai varētu pārbaudīt autentiskumu, vajadzētu būt iespējai e-receptēm izmantot QR kodus vai līdzīgas tehnoloģijas. Lietotājiem vajadzētu būt piekļuvei vienkāršai saskarnei, kas ļautu viņiem gūt pārskatu par viņu tā brīža un iepriekšējām atļaujām attiecībā uz personas datu kopīgošanu vai atribūtu elektronisku apliecināšanu. Viņiem vajadzētu būt iespējai atsaukt savu piekrišanu. Atsaucoties uz “augstu” pārliecības līmeni, Eiropas digitālās identitātes makiem būtu jāizmanto potenciāls, ko nodrošina pret neatļautu iejaukšanos droša tehnoloģija, piemēram, drošie elementi, lai izpildītu šajā regulā noteiktās drošības un integritātes prasības. Eiropas digitālās identitātes makiem būtu arī jāļauj lietotājiem izveidot un izmantot kvalificētus elektroniskos parakstus un zīmogus, kas ir pieņemami visā Savienībā. Lai personas un uzņēmumi visā Savienībā varētu gūt labumu no vienkāršošanas un izmaksu samazināšanas, tostarp ļaujot izmantot pārstāvības pilnvaras un e-pilnvaras, dalībvalstīm būtu jāizdod Eiropas digitālās identitātes maki, pamatojoties uz kopīgiem standartiem, lai nodrošinātu nepārtrauktu sadarbspēju un augstu drošības līmeni. Tikai dalībvalstu kompetentās iestādes var nodrošināt augstu ticamības pakāpi, nosakot personas identitāti, un tādējādi sniegt pārliecību, ka persona, kas uzrāda vai apliecina konkrētu identitāti, patiešām ir persona, par kuru viņš vai viņa uzdodas. Tāpēc atsevišķos izmantojuma gadījumos Eiropas digitālās identitātes makiem ir jāpaļaujas uz pilsoņu, citu iedzīvotāju vai juridisku personu juridisko identitāti. Uzticēšanās Eiropas digitālās identitātes makiem palielinātos, ja to izdevējiem būtu jāveic atbilstoši tehniski un organizatoriski pasākumi, kas garantē tādu drošības līmeni, kurš ir samērīgs ar riskiem, ko izraisa fizisku personu tiesības un brīvības saskaņā ar Regulu (ES) 2016/679.


</Amend>
<Amend>Grozījums Nr.		<NumAm>4</NumAm>

<DocAmend>Regulas priekšlikums</DocAmend>
<Article>9.a apsvērums (jauns)</Article>
	

	Komisijas ierosinātais teksts
	Grozījums

	
	(9a)	Lai nodrošinātu Eiropas digitālās identitātes maka sekmīgu ieviešanu, ir ļoti svarīgi nodrošināt uzticēšanos tehniskajam satvaram un digitālajai ekosistēmai, kas maku aptver Augsts pārredzamības līmenis var palīdzēt radīt uzticēšanos un līdz ar to ļaut lietotājiem pieņemt informētus lēmumus par Eiropas digitālās identitātes maka drošības un privātuma iezīmēm, kā arī dot iespēju sabiedrībai kontrolēt regulējumā iesaistītās darbības un dalībniekus. Šā iemesla dēļ dalībvalstīm būtu jānodrošina, ka attiecīgā informācija, piemēram, privātuma aizsardzības iestatījumi, tehniskā arhitektūra, drošības sistēmas un vieta, kur tiek veikta personas datu apstrāde, ir iekļauta minimālajā informācijas kopumā par Eiropas digitālās identitātes maku un ir publiski pieejama.


</Amend>
<Amend>Grozījums Nr.		<NumAm>5</NumAm>

<DocAmend>Regulas priekšlikums</DocAmend>
<Article>9.b apsvērums (jauns)</Article>
	

	Komisijas ierosinātais teksts
	Grozījums

	
	(9b)	Vienam no Eiropas digitālās identitātes maka mērķiem vajadzētu būt iedzīvotāju iespēju uzlabošanai pašiem izdarīt izvēli par to, ar kādiem datiem viņi dalās, kopīgoto datu apjoma samazināšanai pakalpojumam, ko viņi vēlas izmantot, un kopīgoto datu pārvaldības un kontroles uzlabošanai.


</Amend>
<Amend>Grozījums Nr.		<NumAm>6</NumAm>

<DocAmend>Regulas priekšlikums</DocAmend>
<Article>10. apsvērums</Article>
	

	Komisijas ierosinātais teksts
	Grozījums

	(10)	Lai sasniegtu augstu drošības un uzticamības līmeni, šajā regulā ir noteiktas prasības Eiropas digitālās identitātes makiem. Eiropas digitālās identitātes maku atbilstība šīm prasībām būtu jāapstiprina akreditētām publiskā vai privātā sektora struktūrām, ko norīkojušas dalībvalstis. Paļāvībai uz sertifikācijas shēmu, kuras pamatā ir ar dalībvalstīm saskaņotu standartu pieejamība, būtu jānodrošina augsts uzticamības un sadarbspējas līmenis. Veicot sertifikāciju, jo īpaši būtu jāpaļaujas uz attiecīgajām Eiropas kiberdrošības sertifikācijas shēmām, kas izveidotas saskaņā ar Regulu (ES) 2019/88120. Šāda sertifikācija nedrīkstētu skart sertifikāciju attiecībā uz personas datu apstrādi saskaņā ar Regulu (EK) 2016/679.
	(10)	Lai sasniegtu augstu drošības un uzticamības līmeni, šajā regulā ir noteiktas prasības Eiropas digitālās identitātes makiem. Eiropas digitālās identitātes maku atbilstība šīm prasībām būtu jāapstiprina akreditētām publiskā vai privātā sektora struktūrām, ko norīkojušas dalībvalstis. Paļāvībai uz sertifikācijas shēmu, kuras pamatā ir jaunākā tehnoloģija un ar dalībvalstīm saskaņoti standarti, būtu jānodrošina augsts uzticamības, sadarbspējas un datu aizsardzības līmenis. Veicot sertifikāciju, jo īpaši būtu jāpaļaujas uz attiecīgajām Eiropas kiberdrošības sertifikācijas shēmām, kas izveidotas saskaņā ar Regulu (ES) 2019/88120. Šāda sertifikācija nedrīkstētu skart sertifikāciju attiecībā uz personas datu apstrādi saskaņā ar Regulu (EK) 2016/679.

	__________________
	__________________

	20 Eiropas Parlamenta un Padomes Regula (ES) 2019/881 (2019. gada 17. aprīlis) par ENISA (Eiropas Savienības Kiberdrošības aģentūra) un par informācijas un komunikācijas tehnoloģiju kiberdrošības sertifikāciju, un ar ko atceļ Regulu (ES) Nr. 526/2013 (Kiberdrošības akts) (OV L 151, 7.6.2019., 15. lpp.).
	20 Eiropas Parlamenta un Padomes Regula (ES) 2019/881 (2019. gada 17. aprīlis) par ENISA (Eiropas Savienības Kiberdrošības aģentūra) un par informācijas un komunikācijas tehnoloģiju kiberdrošības sertifikāciju, un ar ko atceļ Regulu (ES) Nr. 526/2013 (Kiberdrošības akts) (OV L 151, 7.6.2019., 15. lpp.).


</Amend>
<Amend>Grozījums Nr.		<NumAm>7</NumAm>

<DocAmend>Regulas priekšlikums</DocAmend>
<Article>11. apsvērums</Article>
	

	Komisijas ierosinātais teksts
	Grozījums

	(11)	Eiropas digitālās identitātes makiem būtu jāgarantē augstākais drošības līmenis personas datiem, kurus izmanto autentifikācijai, neatkarīgi no tā, vai šie dati tiek glabāti lokāli vai mākoņdatošanas risinājumos atkarībā no dažādiem riska līmeņiem. Biometrijas lietošana autentifikācijas vajadzībām ir viena no identifikācijas metodēm, kas nodrošina augstu ticamības līmeni, jo īpaši, ja to lieto kopā ar citiem autentifikācijas elementiem. Tā kā biometrija ir unikāls personas raksturlielums, lai to lietotu, ir jāveic organizatoriski un drošības pasākumi, kas ir proporcionāli riskam, ko šāda apstrāde var radīt fizisku personu tiesībām un brīvībām, un kas atbilst Regulai 2016/679.
	(11)	Eiropas digitālās identitātes makiem būtu jāgarantē augstākais drošības līmenis personas datiem, kurus izmanto autentifikācijai, neatkarīgi no tā, vai šie dati tiek glabāti lokāli, mākoņdatošanas risinājumos vai abu minēto kombinācijā atkarībā no dažādiem riska līmeņiem. Neraugoties uz prasību par drošu lietotāju autentificēšanu, biometrijas lietošanai autentifikācijas vajadzībām nevajadzētu būt Eiropas digitālās identitātes maka izmantošanas priekšnoteikumam. Tā kā biometrija ir unikāls personas raksturlielums, biometrisko datu izmantošanai saskaņā ar Regulu Nr. (ES) 2016/679 ir ierobežojumi un šāda izmantošana ir pakļauta tehniskiem un organizatoriskiem drošības pasākumiem, kas ir proporcionāli riskam, ko šāda apstrāde var radīt fizisku personu tiesībām un brīvībām, un kas atbilst minētajai regulai. Eiropas digitālās identitātes maka informāciju drīkstētu glabāt mākonī tikai tādā gadījumā, ja lietotājs tam ir devis nepārprotamu piekrišanu. Dalībvalstīm būtu jāļauj Eiropas digitālās identitātes makam glabāt kriptogrāfijas materiālus un veikt darījumus lietotāja ierīcē, neprasot mākoņpakalpojumus, izņemot gadījumus, kad lietotājs šādai glabāšanai ir devis nepārprotamu piekrišanu. Ja Eiropas digitālās identitātes maks tiek nodrošināts lietotāja ierīcē, tā kriptogrāfijas materiāls būtu jāglabā ierīces drošajos elementos.


</Amend>
<Amend>Grozījums Nr.		<NumAm>8</NumAm>

<DocAmend>Regulas priekšlikums</DocAmend>
<Article>12. apsvērums</Article>
	

	Komisijas ierosinātais teksts
	Grozījums

	(12)	Lai nodrošinātu, ka Eiropas digitālās identitātes regulējums ir atvērts inovācijām, tehnoloģiju attīstībai un ir nākotnes prasībām atbilstošs, dalībvalstis būtu jāmudina kopīgi izveidot piemērotu vidi, kurā kontrolētā un drošā veidā pārbaudīt novatoriskus risinājumus, jo īpaši, lai uzlabotu risinājumu funkcionalitāti, personas datu aizsardzību, drošību un sadarbspēju, un informētu par tehnisko atsauču un juridisko prasību turpmākajiem atjauninājumiem. Šai videi būtu jāveicina Eiropas mazo un vidējo uzņēmumu, jaunuzņēmumu un individuālu novatoru un pētnieku iekļaušana.
	(12)	Lai nodrošinātu, ka Eiropas digitālās identitātes regulējums ir atvērts inovācijām, tehnoloģiju attīstībai un ir nākotnes prasībām atbilstošs, dalībvalstis būtu jāmudina kopīgi izveidot piemērotu vidi, kurā kontrolētā un drošā veidā pārbaudīt novatoriskus risinājumus, jo īpaši, lai uzlabotu risinājumu funkcionalitāti, personas datu aizsardzību, drošību un sadarbspēju, un informētu par tehnisko atsauču un juridisko prasību turpmākajiem atjauninājumiem. Šai videi būtu jāveicina Eiropas mazo un vidējo uzņēmumu, jaunuzņēmumu un individuālu novatoru un pētnieku iekļaušana, vienlaikus uzlabojot atbilstību un nepieļaujot tādu risinājumu laišanu tirgū, kuri neatbilst Savienības tiesību aktiem datu aizsardzības un IT drošības jomā.


</Amend>
<Amend>Grozījums Nr.		<NumAm>9</NumAm>

<DocAmend>Regulas priekšlikums</DocAmend>
<Article>17. apsvērums</Article>
	

	Komisijas ierosinātais teksts
	Grozījums

	(17)	Pakalpojumu sniedzēji izmanto identitātes datus, ko nodrošina personu identifikācijas datu kopums, kas pieejams no elektroniskās identifikācijas shēmām saskaņā ar Regulu (ES) Nr. 910/2014, lai salīdzinātu citas dalībvalsts lietotājus ar attiecīgā lietotāja juridisko identitāti. Tomēr, neraugoties uz eIDAS datu kopas lietošanu, daudzos gadījumos precīzas atbilstības nodrošināšanai ir vajadzīga papildu informācija par lietotāju un īpašas unikālas identifikācijas procedūras valsts līmenī. Lai vēl vairāk atbalstītu elektroniskās identifikācijas līdzekļu lietojamību, ar šo regulu būtu jāpieprasa dalībvalstīm veikt īpašus pasākumus, ar kuriem nodrošina pareizu identitātes atbilstību elektroniskās identifikācijas procesā. Tajā pašā nolūkā ar šo regulu būtu jāpaplašina obligātais datu minimālais kopums un jāpieprasa unikāla un noturīga elektroniskā identifikatora lietošana saskaņā ar Savienības tiesību aktiem gadījumos, kad pēc lietotāja pieprasījuma ir nepieciešams juridiski identificēt lietotāju unikālā un noturīgā veidā.
	(17)	Pakalpojumu sniedzēji izmanto identitātes datus, ko nodrošina personu identifikācijas datu kopums, kas pieejams no elektroniskās identifikācijas shēmām saskaņā ar Regulu (ES) Nr. 910/2014, lai salīdzinātu citas dalībvalsts lietotājus ar attiecīgā lietotāja juridisko identitāti. Tomēr, neraugoties uz eIDAS datu kopas lietošanu, daudzos gadījumos precīzas atbilstības nodrošināšanai ir vajadzīga papildu informācija par lietotāju un īpašas unikālas identifikācijas procedūras valsts līmenī. Lai vēl vairāk atbalstītu elektroniskās identifikācijas līdzekļu lietojamību, ar šo regulu būtu jāpieprasa dalībvalstīm veikt īpašus pasākumus, ar kuriem nodrošina pareizu identitātes atbilstību elektroniskās identifikācijas procesā. Personas identifikācijas datu vai personas identifikācijas datu kombinācijas, tostarp unikālu un pastāvīgu identifikatoru izmantošana, ko izdevušas dalībvalstis vai ģenerējis Eiropas digitālās identitātes maks, ir būtiska, lai nodrošinātu, ka lietotāja identitāte ir verificējama, jo īpaši publiskajā sektorā un tajos gadījumos, kad to prasa Savienības tiesību akti vai valsts tiesību akti. Dalībvalstīm vajadzētu būt iespējai savos tiesību aktos noteikt prasību izmantot nozarei vai atkarīgajai pusei specifiskus unikālus un pastāvīgus identifikatorus. Eiropas digitālās identitātes makam vajadzētu spēt uzglabāt šos identifikatorus un atklāt tos pēc lietotāja pieprasījuma.


</Amend>
<Amend>Grozījums Nr.		<NumAm>10</NumAm>

<DocAmend>Regulas priekšlikums</DocAmend>
<Article>25. apsvērums</Article>
	

	Komisijas ierosinātais teksts
	Grozījums

	(25)	Vairumā gadījumu pilsoņi un citi iedzīvotāji nevar droši un ar augstu datu aizsardzības līmeni digitāli pāri robežām apmainīties ar informāciju, kas saistīta ar viņu identitāti, piemēram, adresi, vecumu un profesionālo kvalifikāciju, vadītāja apliecībām un citām atļaujām un maksājumu datiem.
	(25)	Iekšējā tirgū pilsoņiem jābūt iespējai apmainīties ar informāciju par savu identitāti pāri robežām. Taču vairumā gadījumu pilsoņi un citi iedzīvotāji nevar droši un ar augstu datu aizsardzības līmeni digitāli pāri robežām apmainīties ar oficiāli sertificētu informāciju, kas saistīta ar viņu identitāti, piemēram, adresi, vecumu un profesionālo kvalifikāciju, vadītāja apliecībām un citām atļaujām un maksājumu datiem. Tā rezultātā šie dati varētu tikt pārsūtīti mazāk drošā un sliktāk organizētā veidā.


</Amend>
<Amend>Grozījums Nr.		<NumAm>11</NumAm>

<DocAmend>Regulas priekšlikums</DocAmend>
<Article>29. apsvērums</Article>
	

	Komisijas ierosinātais teksts
	Grozījums

	(29)	Eiropas digitālās identitātes makam tehniski būtu jādod iespēja selektīvi atklāt atribūtus atkarīgām personām. Šī funkcija ir kļuvusi par galveno struktūras elementu, tādējādi uzlabojot ērtību un personas datu aizsardzību, tostarp minimizējot personas datu apstrādi.
	(29)	Eiropas digitālās identitātes makam tehniski būtu jādod iespēja selektīvi atklāt atribūtus atkarīgajām personām drošā un lietotājdraudzīgā veidā, un tam jābūt vienai no tā galvenajām iezīmēm un priekšrocībām. Tam būtu arī jānodrošina, ka pusēm, kas nav reģistrētas, lai saņemtu šādus atribūtus, atribūti netiek atklāti. Šī funkcija ir kļuvusi par galveno struktūras elementu, tādējādi uzlabojot ērtību un personas datu aizsardzību, tostarp minimizējot personas datu apstrādi, kas jo īpaši nozīmē iebūvētu privātuma aizsardzību pēc noklusējuma. Mehānismi Eiropas digitālās identitātes maka validēšanai, selektīvai informācijas atklāšanai un lietotāju autentificēšanai, lai piekļūtu tiešsaistes pakalpojumiem, ir privātuma aizsardzība, kas nepieļauj lietotāja izsekošanu, un mērķa ierobežojuma principa ievērošana, kas nozīmē tiesības uz pseidonimitāti, lai nodrošinātu, ka lietotājs nevar tikt savienots starp vairākām atkarīgajām personām. Eiropas digitālās identitātes maka tehniskajai arhitektūrai un īstenošanai būtu pilnībā jāatbilst Regulai (ES) 2016/679. Turklāt maka decentralizētajai būtībai vajadzētu nodrošināt iespēju pašparakstīt un atsaukt atribūtus un identifikatorus.


</Amend>
<Amend>Grozījums Nr.		<NumAm>12</NumAm>

<DocAmend>Regulas priekšlikums</DocAmend>
<Article>29.a apsvērums (jauns)</Article>
	

	Komisijas ierosinātais teksts
	Grozījums

	
	(29a)	Ja vien konkrēti Savienības tiesību aktu vai valsts tiesību aktu noteikumi nepieprasa lietotājiem identificēties, pakalpojumu izmantošana ar pseidonīmu būtu jāatļauj un dalībvalstīm nebūtu jāierobežo, piemēram, uzliekot pakalpojumu sniedzējiem vispārēju pienākumu ierobežot savu pakalpojumu pseidonimizētu izmantošanu.


</Amend>
<Amend>Grozījums Nr.		<NumAm>13</NumAm>
<DocAmend>Regulas priekšlikums</DocAmend>
<Article>35. apsvērums</Article>
	

	Komisijas ierosinātais teksts
	Grozījums

	(35)	Kvalificētu uzticamības pakalpojumu sniedzēju sertifikācijai būtu jānodrošina juridiska noteiktība lietošanas gadījumos, kas balstās uz elektroniskām virsgrāmatām. Neatkarīgi no lietošanas gadījumiem šā elektronisko virsgrāmatu un kvalificētu elektronisko virsgrāmatu uzticamības pakalpojuma sertifikācijai, kā arī kvalificēta elektronisko virsgrāmatu uzticamības pakalpojuma sniedzēja sertifikācijai būtu jāatbilst Savienības tiesību aktiem vai valsts tiesību aktiem saskaņā ar Savienības tiesību aktiem. Lietošanas gadījumiem, kas saistīti ar personas datu apstrādi, jāatbilst Regulai (ES) 2016/679. Lietošanas gadījumiem, kas saistīti ar kriptoaktīviem, vajadzētu būt saderīgiem ar visiem piemērojamajiem finanšu noteikumiem, piemēram, Finanšu instrumentu tirgu direktīvu23, Maksājumu pakalpojumu direktīvu24 un Regulu par kriptoaktīvu tirgiem25.
	(35)	Kvalificētu uzticamības pakalpojumu sniedzēju sertifikācijai būtu jānodrošina juridiska noteiktība lietošanas gadījumos, kas balstās uz elektroniskām virsgrāmatām. Neatkarīgi no lietošanas gadījumiem šā elektronisko virsgrāmatu un kvalificētu elektronisko virsgrāmatu uzticamības pakalpojuma sertifikācijai, kā arī kvalificēta elektronisko virsgrāmatu uzticamības pakalpojuma sniedzēja sertifikācijai būtu jāatbilst Savienības tiesību aktiem vai valsts tiesību aktiem saskaņā ar Savienības tiesību aktiem. Lietošanas gadījumiem, kas saistīti ar personas datu apstrādi, jāatbilst Regulai (ES) 2016/679. Lietošanas gadījumiem, kas saistīti ar kriptoaktīviem, vajadzētu būt saderīgiem ar visiem piemērojamajiem finanšu noteikumiem, piemēram, Finanšu instrumentu tirgu direktīvu23, Maksājumu pakalpojumu direktīvu24, Regulu par kriptoaktīvu tirgiem25, Līdzekļu pārvedumu regulu25a.

	_________________
	_________________

	23 Eiropas Parlamenta un Padomes Direktīva 2014/65/ES (2014. gada 15. maijs) par finanšu instrumentu tirgiem un ar kuru groza Direktīvu 2002/92/EK un Direktīvu 2011/61/ES, OV L 173, 12.6.2014., 349.–496. lpp.
	23 Eiropas Parlamenta un Padomes Direktīva 2014/65/ES (2014. gada 15. maijs) par finanšu instrumentu tirgiem un ar kuru groza Direktīvu 2002/92/EK un Direktīvu 2011/61/ES, OV L 173, 12.6.2014., 349.–496. lpp.

	24 Eiropas Parlamenta un Padomes Direktīva (ES) 2015/2366 (2015. gada 25. novembris) par maksājumu pakalpojumiem iekšējā tirgū, ar ko groza Direktīvas 2002/65/EK, 2009/110/EK un 2013/36/ES un Regulu (ES) Nr. 1093/2010 un atceļ Direktīvu 2007/64/EK, OV L 337, 23.12.2015., 35.–127. lpp.
	24 Eiropas Parlamenta un Padomes Direktīva (ES) 2015/2366 (2015. gada 25. novembris) par maksājumu pakalpojumiem iekšējā tirgū, ar ko groza Direktīvas 2002/65/EK, 2009/110/EK un 2013/36/ES un Regulu (ES) Nr. 1093/2010 un atceļ Direktīvu 2007/64/EK, OV L 337, 23.12.2015., 35.–127. lpp.

	25 Priekšlikums Eiropas Parlamenta un Padomes regulai par kriptoaktīvu tirgiem un ar ko groza Direktīvu (ES) 2019/1937 – COM(2020)593 final.
	25 Priekšlikums Eiropas Parlamenta un Padomes regulai par kriptoaktīvu tirgiem un ar ko groza Direktīvu (ES) 2019/1937 – COM(2020)593 final.

	
	25a Priekšlikums Eiropas Parlamenta un Padomes regulai par līdzekļu un konkrētu kriptoaktīvu pārvedumiem pievienoto informāciju un ar ko atceļ Regulu (EK) Nr. 1781/2006 (pārstrādāta redakcija), 2021/0241(COD).


</Amend>
<Amend>Grozījums Nr.		<NumAm>14</NumAm>

<DocAmend>Regulas priekšlikums</DocAmend>
<Article>1. pants – 1. daļa – 3. punkts – i apakšpunkts</Article>
<DocAmend2>Regula (ES) Nr. 910/2014</DocAmend2>
<Article2>3. pants – 1. daļa – 42. punkts</Article2>
	

	Komisijas ierosinātais teksts
	Grozījums

	(42)	“Eiropas digitālās identitātes maks” ir produkts un pakalpojums, kas lietotājam ļauj glabāt identitātes datus, akreditācijas datus un atribūtus, kas saistīti ar lietotāja identitāti, pēc pieprasījuma sniegt tos atkarīgajām pusēm un izmantot tos autentifikācijai tiešsaistē un bezsaistē pakalpojumam saskaņā ar 6.a pantu, un radīt kvalificētus elektroniskos parakstus un zīmogus;
	(42)	“Eiropas digitālās identitātes maks” ir elektronisks identificēšanās rīks, kas ļauj lietotājam viņa kontrolētā ierīcē glabāt un pārvaldīt identitātes datus, nepārprotamu piekrišanu, ka ar datiem notiek dalīšanās, akreditācijas datus un atribūtus, kas saistīti ar lietotāja identitāti, selektīvā veidā sniegt tos pienācīgi reģistrētām atkarīgajām pusēm un izmantot tos autentifikācijai tiešsaistē un bezsaistē pakalpojumam saskaņā ar 6.a pantu, un radīt kvalificētus elektroniskos parakstus un zīmogus;


</Amend>
<Amend>Grozījums Nr.		<NumAm>15</NumAm>

<DocAmend>Regulas priekšlikums</DocAmend>
<Article>1. pants – 1. daļa – 3. punkts – i apakšpunkts</Article>
<DocAmend2>Regula (ES) Nr. 910/2014</DocAmend2>
<Article2>3. pants – 1. daļa – 43. punkts</Article2>
	

	Komisijas ierosinātais teksts
	Grozījums

	(43)	“atribūts” ir fiziskas vai juridiskas personas vai subjekta iezīme, parametrs vai kvalitāte elektroniskā formā;
	(43)	“atribūts” ir elektronisks fiziskas vai juridiskas personas vai subjekta iezīmes, parametra vai kvalitātes atveidojums;


</Amend>
<Amend>Grozījums Nr.		<NumAm>16</NumAm>

<DocAmend>Regulas priekšlikums</DocAmend>
<Article>1. pants – 1. daļa – 3. punkts – i apakšpunkts</Article>
<DocAmend2>Regula (ES) Nr. 910/2014</DocAmend2>
<Article2>3. pants – 1. daļa – 55. punkts</Article2>
	

	Komisijas ierosinātais teksts
	Grozījums

	(55)	“unikāla identifikācija” ir process, kurā personas identifikācijas dati vai personas identifikācijas līdzekļi tiek saskaņoti vai sasaistīti ar esošu kontu, kas pieder tai pašai personai.”;
	(55)	“identitātes datu savienošana” ir process, kurā personas identifikācijas dati vai personas identifikācijas līdzekļi tiek saskaņoti vai sasaistīti ar esošu kontu, kas pieder tai pašai personai.”;


</Amend>
<Amend>Grozījums Nr.		<NumAm>17</NumAm>

<DocAmend>Regulas priekšlikums</DocAmend>
<Article>1. pants – 1. daļa – 4. punkts</Article>
<DocAmend2>Regula (ES) Nr. 910/2014</DocAmend2>
<Article2>5. pants – virsraksts</Article2>
	

	Komisijas ierosinātais teksts
	Grozījums

	Pseidonīmi elektroniskā darījumā
	Personas datu aizsardzība un pseidonīmi elektroniskos darījumos


</Amend>
<Amend>Grozījums Nr.		<NumAm>18</NumAm>

<DocAmend>Regulas priekšlikums</DocAmend>
<Article>1. pants – 1. daļa – 4. punkts</Article>
<DocAmend2>Regula (ES) Nr. 910/2014</DocAmend2>
<Article2>5. pants – 1. daļa</Article2>
	

	Komisijas ierosinātais teksts
	Grozījums

	Neskarot juridiskās sekas, kas atbilstīgi valsts tiesību aktiem ir pseidonīmiem, pseidonīmu izmantošana elektroniskos darījumos nav aizliegta.”;
	1.	Personas datu apstrādi veic saskaņā ar Regulu (ES) 2016/679 un Regulu Nr. (ES) 2018/1725 un attiecīgā gadījumā Direktīvu 2002/58/EK, īstenojot datu minimizēšanas, mērķa ierobežojuma un integrētas datu aizsardzības un datu aizsardzības pēc noklusējuma principus, jo īpaši attiecībā uz tehniskajiem pasākumiem šīs regulas īstenošanai un sadarbspējas satvaru saskaņā ar tās 12. pantu.

	
	2. 	Neskarot juridiskās sekas, kas atbilstīgi valsts tiesību aktiem ir pseidonīmiem, ir atļauta pseidonīmu izmantošana elektroniskos darījumos. Lietotāja brīvi izvēlētu pseidonīmu izmantošana vienmēr ir alternatīva unikālajam identifikatoram, ja lietotāja identifikācija nav prasīta ne Savienības tiesību aktos, ne valsts tiesību aktos.

	
	3. 	Atkarīgās puses pieliek saprātīgas pūles, lai viņu pakalpojumus būtu iespējams izmantot bez elektroniskas identifikācijas vai autentifikācijas.


</Amend>
<Amend>Grozījums Nr.		<NumAm>19</NumAm>
<DocAmend>Regulas priekšlikums</DocAmend>
<Article>1. pants – 1. daļa – 7. punkts</Article>
<DocAmend2>Regula (ES) Nr. 910/2014</DocAmend2>
<Article2>6.a pants – 3. punkts – ba apakšpunkts (jauns)</Article2>
	

	Komisijas ierosinātais teksts
	Grozījums

	
	(ba)	pieņemt uz informāciju balstītu lēmumu par personas informācijas kopīgošanu ar atkarīgajām personām. Tas ietver atkarīgās puses identifikāciju, pilnīga vai daļēja atkarīgo pušu informācijas pieprasījumu noraidīšanas iespēju, pilnu darījumu vēsturi.



</Amend>
<Amend>Grozījums Nr.		<NumAm>20</NumAm>

<DocAmend>Regulas priekšlikums</DocAmend>
<Article>1. pants – 1. daļa – 7. punkts</Article>
<DocAmend2>Regula (ES) Nr. 910/2014</DocAmend2>
<Article2>6.a pants – 4. punkts – a apakšpunkts – 2. punkts</Article2>
	

	Komisijas ierosinātais teksts
	Grozījums

	(2)	atkarīgajām pusēm personas identifikācijas datu un atribūtu elektronisko apliecinājumu pieprasīšanai un validēšanai;
	(2)	atkarīgajām pusēm personas identifikācijas datu un atribūtu elektronisko apliecinājumu pieprasīšanai un validēšanai atbilstīgi Regulai Nr. (ES) 2016/679;


</Amend>
<Amend>Grozījums Nr.		<NumAm>21</NumAm>

<DocAmend>Regulas priekšlikums</DocAmend>
<Article>1. pants – 1. daļa – 7. punkts</Article>
<DocAmend2>Regula (ES) Nr. 910/2014</DocAmend2>
<Article2>6.a pants – 4. punkts – a apakšpunkts – 2.a punkts (jauns)</Article2>
	

	Komisijas ierosinātais teksts
	Grozījums

	
	(2a)	atkarīgajām pusēm būt pienācīgi reģistrētām publiski pieejamā sarakstā un informācijas pieprasījumiem redzamiem minētajā publiski pieejamajā sarakstā;



</Amend>
<Amend>Grozījums Nr.		<NumAm>22</NumAm>

<DocAmend>Regulas priekšlikums</DocAmend>
<Article>1. pants – 1. daļa – 7. punkts</Article>
<DocAmend2>Regula (ES) Nr. 910/2014</DocAmend2>
<Article2>6.a pants – 4. punkts – a apakšpunkts – 3. punkts</Article2>
	

	Komisijas ierosinātais teksts
	Grozījums

	(3)	personas identifikācijas datu, atribūtu elektronisko apliecinājumu vai citu datu, piemēram, akreditācijas datu, uzrādīšanai atkarīgajām pusēm lokālā režīmā, kurā makam nav nepieciešama piekļuve internetam;
	(3)	personas identifikācijas datu, atribūtu elektronisko apliecinājumu vai citu datu, piemēram, akreditācijas datu, uzrādīšanai atbilstīgi Regulai Nr. (ES) 2016/679 atkarīgajām pusēm lokālā režīmā, kurā makam nav nepieciešama piekļuve internetam, un lietotājam, lai viņš pieņemtu apzinātu lēmumu par personiskas informācijas apmaiņu ar atkarīgajām pusēm, vienlaikus nodrošinot, ka ir iespējama selektīva izpaušana, šāda uzrādīšana, tostarp atkarīgo pušu informācijas pieprasījumu pilnīga vai daļēja atteikšana, pilna darījumu vēsture, iespēja atsaukt iepriekš sniegto piekrišanu informācijas pieprasījumiem un informācija par datu subjekta tiesību izmantošanu;


</Amend>
<Amend>Grozījums Nr.		<NumAm>23</NumAm>

<DocAmend>Regulas priekšlikums</DocAmend>
<Article>1. pants – 1. daļa – 7. punkts</Article>
<DocAmend2>Regula (ES) Nr. 910/2014</DocAmend2>
<Article2>6.a pants – 4. punkts – b apakšpunkts</Article2>
	

	Komisijas ierosinātais teksts
	Grozījums

	(b)	nodrošina, ka uzticamības pakalpojumu sniedzēji, kas sniedz kvalificētus atribūtu apliecinājumus, nevar saņemt nekādu informāciju par šo atribūtu izmantošanu;
	(b)	nodrošina, ka sniedzēji, kas sniedz kvalificētus un nekvalificētus elektroniskus atribūtu apliecinājumus, tehnoloģija neļauj saņemt nekādu informāciju par šo atribūtu izmantošanu;


</Amend>
<Amend>Grozījums Nr.		<NumAm>24</NumAm>

<DocAmend>Regulas priekšlikums</DocAmend>
<Article>1. pants – 1. daļa – 7. punkts</Article>
<DocAmend2>Regula (ES) Nr. 910/2014</DocAmend2>
<Article2>6.a pants – 4. punkts – e apakšpunkts</Article2>
	

	Komisijas ierosinātais teksts
	Grozījums

	(e)	nodrošina, ka 12. panta 4. punkta d) apakšpunktā minētie personas identifikācijas dati unikāli un pastāvīgi apliecina fizisko vai juridisko personu, ar kuru tie saistīti.
	(e)	nodrošina, ka 12. panta 4. punkta d) apakšpunktā minētie personas identifikācijas dati unikāli apliecina fizisko vai juridisko personu un ka tad, ja ir tāda prasība tiesību aktos, atsauces uz šādiem datiem dažādām atkarīgajām pusēm atšķiras.


</Amend>
<Amend>Grozījums Nr.		<NumAm>25</NumAm>

<DocAmend>Regulas priekšlikums</DocAmend>
<Article>1. pants – 1. daļa – 7. punkts</Article>
<DocAmend2>Regula (ES) Nr. 910/2014</DocAmend2>
<Article2>6.a pants – 4. punkts – ea apakšpunkts (jauns)</Article2>
	

	Komisijas ierosinātais teksts
	Grozījums

	
	(ea)	ļauj lietotājam piekļūt to darbību, darījumu vai lietojumu sarakstam lasāmā formātā, kuru veikšanai vajadzīgi atribūtu elektroniski apliecinājumi vai personas identifikācijas dati un kuru izpildi lietotājs atļāvis;


</Amend>
<Amend>Grozījums Nr.		<NumAm>26</NumAm>

<DocAmend>Regulas priekšlikums</DocAmend>
<Article>1. pants – 1. daļa – 7. punkts</Article>
<DocAmend2>Regula (ES) Nr. 910/2014</DocAmend2>
<Article2>6.a pants – 4. punkts – eb apakšpunkts (jauns)</Article2>
	

	Komisijas ierosinātais teksts
	Grozījums

	
	(eb)	ļauj lietotājam pārsūtīt Eiropas digitālās identitātes maka datus un bloķēt piekļuvi tiem drošības pārkāpuma gadījumā, kas ļauj dat izmantošanu apturēt, atsaukt vai anulēt;


</Amend>
<Amend>Grozījums Nr.		<NumAm>27</NumAm>

<DocAmend>Regulas priekšlikums</DocAmend>
<Article>1. pants – 1. daļa – 7. punkts</Article>
<DocAmend2>Regula (ES) Nr. 910/2014</DocAmend2>
<Article2>6.a pants – 4.a punkts (jauns)</Article2>
	

	Komisijas ierosinātais teksts
	Grozījums

	
	4.a	Ja ir vairākas savstarpēji saistītas atkarīgās puses, starpnieki neko nezina par darījuma saturu.


</Amend>
<Amend>Grozījums Nr.		<NumAm>28</NumAm>

<DocAmend>Regulas priekšlikums</DocAmend>
<Article>1. pants – 1. daļa – 7. punkts</Article>
<DocAmend2>Regula (ES) Nr. 910/2014</DocAmend2>
<Article2>6.a pants – 7. punkts</Article2>
	

	Komisijas ierosinātais teksts
	Grozījums

	7.	Lietotājs pilnībā kontrolē Eiropas digitālās identitātes maku. Eiropas Digitālās identitātes maka izdevējs nevāc tādu informāciju par maka izmantošanu, kas nav nepieciešama maka pakalpojumu sniegšanai, un personas identifikācijas datus un citus personas datus, kas tiek glabāti vai attiecas uz Eiropas digitālās identitātes maka izmantošanu, neapvieno ar tādiem personas datiem no citiem pakalpojumiem, ko piedāvā šis izdevējs, vai no trešo personu pakalpojumiem, kuri nav nepieciešami maka pakalpojumu sniegšanai, ja vien lietotājs to nav skaidri pieprasījis. Personas datus, kas attiecas uz Eiropas digitālās identitātes maku nodrošināšanu, glabā fiziski un loģiski nošķirti no citiem glabātajiem datiem. Ja Eiropas digitālās identitātes maku nodrošina privāti subjekti saskaņā ar 1. punkta b) un c) apakšpunktu, mutatis mutandis piemēro 45.f panta 4. punkta noteikumus.
	7.	Uz Eiropas digitālās identitātes maka tehnisko satvaru attiecas šādi principi:

	
	(a) 	Lietotājs pilnībā kontrolē Eiropas digitālās identitātes maku un lietotāja datus, tostarp var tos pašsertificēt.

	
	(b) 	Eiropas digitālās identitātes maks identitātes arhitektūrā izmanto decentralizētus elementus.

	
	(c) 	Elektroniskās identifikācijas līdzekļu, atribūtu un sertifikātu kopumu, kas ietverts Eiropas digitālās identitātes makā, glabā drošā veidā un tikai lietotāja kontrolētās ierīcēs, ja vien lietotājs nav brīvi piekritis uzglabāšanai trešās personas ierīcēs vai mākoņdatošanas iespējai.

	
	(d) 	Eiropas digitālās identitātes maks nodrošina kriptogrāfiski verificējamus akreditācijas datus.

	
	(e) 	Eiropas digitālās identitātes maki nodrošina drošus savienojumus starp lietotāju un atkarīgajām personām.

	
	(f) 	Eiropas digitālās identitātes maka tehniskā arhitektūra liedz Eiropas digitālās identitātes maka izdevējam, dalībvalstij vai jebkurai citai personai vākt vai iegūt elektroniskās identifikācijas līdzekļus, atribūtus, elektroniskos dokumentus, kas ietverti Eiropas digitālās identitātes makā, un informāciju par to, kā lietotājs izmanto maku, izņemot gadījumus, kad to pieprasa lietotājs, kurš izmanto viņa kontrolē esošas ierīces. Informācijas apmaiņa, izmantojot Eiropas digitālās identitātes maku, neļauj atribūtu elektronisko apliecinājumu sniedzējiem izsekot, sasaistīt, korelēt vai citādi iegūt informāciju par darījumiem vai lietotāju uzvedību.

	
	(g) 	Unikāli un noturīgi identifikatori nav pieejami atkarīgajām pusēm citos gadījumos, izņemot gadījumus, kad lietotāja identifikāciju ir prasīta ar Savienības vai valsts tiesību aktiem.

	
	(h) 	Dalībvalstis nodrošina, ka attiecīgā informācija par Eiropas digitālās identitātes maku ir publiski pieejama.

	
	(i) 	Personas datus, kas attiecas uz Eiropas digitālās identitātes maku nodrošināšanu, glabā fiziski un loģiski nošķirti no citiem glabātajiem datiem.

	
	(j) 	Ja Eiropas digitālās identitātes maku nodrošina privāti subjekti saskaņā ar 1. punkta b) un c) apakšpunktu, mutatis mutandis piemēro 45.f panta 4. punkta noteikumus.

	
	(k)	Ja atribūtu apliecināšanai nav vajadzīga lietotāja identifikācija, veic nulles zināšanu apliecinājumu.

	
	(l) 	Eiropas digitālās identitātes maka emitents ir pārzinis saskaņā ar Regulu (ES) 2016/679 attiecībā uz personas datu apstrādi Eiropas digitālās identitātes makā.

	
	(m) 	Eiropas digitālās identitātes maks ietver sūdzību mehānismu, lai lietotāji varētu tieši informēt uzraudzības iestādi saskaņā ar šo regulu un uzraudzības iestādes, kas izveidotas saskaņā ar Regulu (ES) 2016/679, ja atkarīgā puse pieprasa nesamērīgu datu apjomu, kas neatbilst reģistrētajam minēto datu paredzētajam izmantojumam.


</Amend>
<Amend>Grozījums Nr.		<NumAm>29</NumAm>

<DocAmend>Regulas priekšlikums</DocAmend>
<Article>1. pants – 1. daļa – 7. punkts</Article>
<DocAmend2>Regula (ES) Nr. 910/2014</DocAmend2>
<Article2>6.a pants – 7.a punkts (jauns)</Article2>
	

	Komisijas ierosinātais teksts
	Grozījums

	
	7.a	Fizisku personu piekļuve publiskiem un privātiem pakalpojumiem, tiešsaistes platformām Regulas (ES) XXX/XXX [Digitālo pakalpojumu tiesību akts] nozīmē vai darba tirgum nav atkarīga no Eiropas digitālās identitātes maka izmantošanas.

	
	Eiropas digitālās identitātes maku izmantošana ir brīvprātīga, bezmaksas un nekādā gadījumā nerada pamatu nekāda veida diskriminācijai.

	
	Eiropas digitālās identitātes maka neizmantošanas dēļ fiziskām personām nedrīkst rasties neizdevīgi apstākļi.


</Amend>
<Amend>Grozījums Nr.		<NumAm>30</NumAm>

<DocAmend>Regulas priekšlikums</DocAmend>
<Article>1. pants – 1. daļa – 12. punkts</Article>
<DocAmend2>Regula (ES) Nr. 910/2014</DocAmend2>
<Article2>11.a pants – virsraksts</Article2>
	

	Komisijas ierosinātais teksts
	Grozījums

	Unikāla identifikācija
	Identitātes sasaistīšana


</Amend>
<Amend>Grozījums Nr.		<NumAm>31</NumAm>

<DocAmend>Regulas priekšlikums</DocAmend>
<Article>1. pants – 1. daļa – 12. punkts</Article>
<DocAmend2>Regula (ES) Nr. 910/2014</DocAmend2>
<Article2>11.a pants – 1. punkts</Article2>
	

	Komisijas ierosinātais teksts
	Grozījums

	1.	Ja autentifikācijai izmanto paziņotos elektroniskās identifikācijas līdzekļus un Eiropas digitālās identitātes makus, dalībvalstis nodrošina unikālu identifikāciju.
	1.	Ja elektroniskai identifikācijai izmanto paziņotos elektroniskās identifikācijas līdzekļus un Eiropas digitālās identitātes makus, dalībvalstis nodrošina identitātes sasaistīšanu.


</Amend>
<Amend>Grozījums Nr.		<NumAm>32</NumAm>

<DocAmend>Regulas priekšlikums</DocAmend>
<Article>1. pants – 1. daļa – 12. punkts</Article>
<DocAmend2>Regula (ES) Nr. 910/2014</DocAmend2>
<Article2>11.a pants – 2. punkts</Article2>
	

	Komisijas ierosinātais teksts
	Grozījums

	2.	Dalībvalstis šīs regulas vajadzībām 12. panta 4. punkta d) apakšpunktā minētajā personas identifikācijas datu minimālajā kopumā iekļauj unikālu un pastāvīgu identifikatoru atbilstīgi Savienības tiesību aktiem, lai pēc lietotāja pieprasījuma identificētu lietotāju gadījumos, kad lietotāja identifikācija ir prasīta tiesību aktos.
	2.	Lai pēc lietotāja pieprasījuma identificētu lietotāju gadījumos, kad lietotāja identifikācija ir prasīta tiesību aktos, kopā ar 12. panta 4. punkta d) apakšpunktā minēto personas identifikācijas datu minimālo kopu sniedz unikālus un pastāvīgus identifikatorus, ko izdevušas dalībvalstis vai ģenerējuši Eiropas digitālās identitātes maki. Dalībvalstis var pieprasīt, lai unikāli un noturīgi identifikatori būtu specifiski nozarei vai atkarīgajai pusei ar nosacījumu, ka tie unikāli identificē lietotāju visā Savienībā.


</Amend>
<Amend>Grozījums Nr.		<NumAm>33</NumAm>

<DocAmend>Regulas priekšlikums</DocAmend>
<Article>1. pants – 1. daļa – 13. punkts – b apakšpunkts</Article>
<DocAmend2>Regula (ES) Nr. 910/2014</DocAmend2>
<Article2>12. pants – 4. punkts – d apakšpunkts</Article2>
	

	Komisijas ierosinātais teksts
	Grozījums

	(d)	atsauci uz personas identifikācijas datu minimālo kopumu, kas vajadzīgs, lai unikāli un pastāvīgi apliecinātu fizisku vai juridisku personu;”;
	(d)	atsauci uz personas identifikācijas datu kopumu, kas nepieciešams, lai varētu unikāli apliecināt fizisko vai juridisko personu un kas ir pieejams elektroniskās identifikācijas shēmās;


</Amend>
<Amend>Grozījums Nr.		<NumAm>34</NumAm>

<DocAmend>Regulas priekšlikums</DocAmend>
<Article>1. pants – 1. daļa – 20. punkts – a apakšpunkts – 2. punkts</Article>
<DocAmend2>Regula (ES) Nr. 910/2014</DocAmend2>
<Article2>17. pants – 4. punkts – f apakšpunkts</Article2>
	

	Komisijas ierosinātais teksts
	Grozījums

	(f)	sadarbību ar uzraudzības iestādēm, kas izveidotas saskaņā ar Regulu (ES) 2016/679, jo īpaši bez nepamatotas kavēšanās tās informējot par kvalificēto uzticamības pakalpojumu sniedzēju revīziju rezultātiem, ja ir notikuši personas datu aizsardzības noteikumu pārkāpumi, un par drošības pārkāpumiem, kas ir personas datu aizsardzības pārkāpumi;”;
	(f)	sadarbību ar uzraudzības iestādēm, kas izveidotas saskaņā ar Regulu (ES) 2016/679, jo īpaši bez nepamatotas kavēšanās tās informējot par kvalificēto uzticamības pakalpojumu sniedzēju revīziju rezultātiem, ja ir pierādījumi, ka ir notikuši personas datu aizsardzības noteikumu pārkāpumi, un par drošības pārkāpumiem, kas varētu būt personas datu aizsardzības pārkāpumi, vai ja ir aizdomas par šādiem pārkāpumiem, par ko tas uzzinājis, pildot savus uzdevumus, neskarot Regulu Nr. (ES) 2016/679.


</Amend>
<Amend>Grozījums Nr.		<NumAm>35</NumAm>

<DocAmend>Regulas priekšlikums</DocAmend>
<Article>1. pants – 1. daļa – 22. punkts – b apakšpunkts</Article>
<DocAmend2>Regula (ES) Nr. 910/2014</DocAmend2>
<Article2>20. pants – 2. punkts</Article2>
	

	Komisijas ierosinātais teksts
	Grozījums

	Ja personas datu aizsardzības noteikumi, iespējams, ir pārkāpti, uzraudzības iestāde par revīzijas rezultātiem informē Regulā (ES) 2016/679 noteiktās uzraudzības iestādes.;
	Neskarot citus datu pārziņu vai apstrādātāju pienākumus, kas izriet no Regulas (ES) 2016/679, ja ir iemesls uzskatīt, ka datu aizsardzības noteikumi varētu būt pārkāpti, uzraudzības iestāde bez liekas kavēšanās informē uzraudzības iestādes saskaņā ar Regulu (ES) 2016/679, Eiropas digitālās identitātes maka izdevēju un pārzini un sniedz savu revīziju rezultātus, tiklīdz tie ir pieejami;


</Amend>
</RepeatBlock-Amend>

